钦定古今图书集成/明伦汇编/氏族典/第393卷 > 李元白
## 钦定古今图书集成/明伦汇编/氏族典/第393卷 > 李元白

按《尚友录》：“元白名齐，以字行，宁化人。博览强记，不能
俛就举子业，乃大肆力于诗，出入少陵集中几逼真。
纂杜诗为押韵，又集其句为一编，皆行于世。尝集《大
观昇平词》若干首以进，得初品官，即归故庐，笑傲泉
石而终老焉。集句始于王安石，而孔毅甫、葛亚卿相
继而作，俱声闻于时。”